《盘古庙》
清代·何在田

冥濛初辟无人伦，闻有盘古明君臣。又云人生必有祖，约略尊君号盘古。

年荒事渺资游谈，盘古有墓青城南。吾闻古无封树制，此地高坟蹲赑屃。

况当文字未生时，谁图形貌留荒祠。遗俗常拜墓常扫，岁荐肴烝杂香芼。

先民亦复能火食，里巫独识神嗜好。君不见儒生读书颂陶唐，读史称三皇。

岂如里巫学更博，能为盘古创祠乐。

作者简介：清江西广昌人，字鹤年。乾隆二十一年举人。性厌征逐，寄居南昌僧舍。蒋士铨见其题壁上诗，与订交，始知名。作诗不蹈袭古人。有《玉耕堂诗集》。